Hogyan küldjünk önmegsemmisítő üzeneteket a Gmaillel? - PC World
| 2014 április 21. 10:00
Az önmegsemmisítő üzenetekről leginkább a Snapchat üzenetküldője juthat eszünkbe. Az elképzelés meglehetősen sikeresnek bizonyult, ezért néha mindenkiben felmerül, hogy jó lenne ez a funkció más szolgáltatásban is. Többek között nem ártana egy ilyen a Google levelezőjéhez, a Gmailhez sem.
A Google Chrome böngészőbe telepíthető mxHero Toolbox nevű beépülő pont ezt a plusz funkciót kínálja fel. A segítségével a Gmail plusz opciókkal ruházható fel, többek között azzal, hogy 5 perc után magától elpusztítja az elküldött leveleinket. Kérhetünk értesítőt arról, ha a címzett elolvasta a levelet, megnyitotta a linkeket vagy a képeket, illetve ütemezhetjük is az elküldést. Ha a címzettünk nem válaszol a megadott időkereten belül, még emlékeztetőt is tudunk magunknak beállítani.
Címkék: #tipp #google #gmail #e-mail #üzenet #kiegészítő #chrome #szoftver